Nafarroako Parlamentuko Mahaiak, 2017ko irailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, museo-jarduketetarako diru-laguntzen deialdiak daraman atzerapenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko irailaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Gobernuko Lehendakariak Osoko Bilkuran ahoz erantzun dezan:

Kontuan izanda Nafarroako museoek gure foru erkidegoan eskaintzen den kultur jardueraren ardatzetako bat osatzen dutela, batik bat jarduera handieneko aldian, bat etorririk eskola-oporraldiekin edo gurera turista gehien datorren sasoiarekin,

Kultura, Kirol eta Gazteriako kontseilariak zer balorazio egiten du museo-jardueretarako diru-laguntzen deialdiak daraman atzerapenari buruz?

Iruñean, 2017ko irailaren 15ean

Foru parlamentaria: Carlos Gimeno Gurpegui